Sportwinkel sluitingstyd van R42 000 beroof | Netwerk24
Sportwinkel sluitingstyd van R42 000 beroof
’n Bekende sportgeriewe-winkel in Lady-Greystraat is Sondag van R42 000 beroof.
Kapt. Louise du Plessis, woordvoerder van die Paarl-polisie, verduidelik drie ongewapende verdagtes het die winkel omstreeks 12:55 ingestorm nadat die laaste klante die winkel kort voor sluitingstyd verlaat het.
Een van die verdagtes het glo die deur agter hom toegemaak.
“Die verdagtes het die winkel se assistent gekonfronteer en toegang tot die kluis vereis,” vertel du Plessis.
Die verdagtes het kort daarna te voet van die toneel af gevlug.
Die Paarl-polisie ondersoek ’n saak van roof.
Du Plessis vra dat enigeen met inligting die Paarl-polisie by 079 894 1706 moet skakel.